Italia — Roma — late 2nd/early 1st c. BC — IG XIV 952
Region: Sicily, Italy, and the West (IG XIV) — Italy, incl. Magna Graecia

επι ιεροθυτα νυμφοδωρου του φιλωνος παραπροστατα τας βουλας προεδρευουσας τας φυλας των υλλεων προαγορουντος διοκλεος του διοκλεος γραμματευοντος αδρανιωνος αλεξανδρου αλιασμα εκτας διμηνου καρνειου εξηκο[ντ]ος πανται υπερ προξενιας δημητριωι διοδοτου συρακοσιωι. εδοξε ται αλιαι καθα και ται συγκλητωι επειδη αναγγελλον οι πρεσβεες οι ες ρωμαν πορευθεντες πασιων πασιωνος κοτητος και θεοδωρος θεοδωρου ξηνιαδα δημητριον διοδοτου συρακοσιον πολλας και μεγαλας χρειας παρεισχησθαι τωι αμωι δαμωι και μεγαλων αγαθων παραιτιον γεγονειν τοις δε ακραγαντινοις πατριον εστι και εκ προγονων παραδεδομενον τιμειν τους αγαθους ανδρας και προισταμενους του αμου δαμου ταις καταξιοις τιμαις δεδοχθαι επι ται αγαθαι τυχαι και σωτηριαι του δαμου των ακραγαντινων ειμειν προξενον και ευεργεταν δημητριον διοδοτου συρακοσιον οπως πασι φανερον η οτι ο δαμος των ακραγαντινων επισταται χαριτας απονεμειν καταξιας τοις ευεργετειν προαιρουμενοις αυτον το δε δογμα τοδε κολαψαντας ες χαλκωματα δυο το μεν εν αναθεμειν εις το βουλευτηριον το δε αλλο αποδομειν δημητριωι διοδοτου συρακοσιωι υπομναμα τας ποτι τον δαμον ευνοιας τους δε ταμιας εξοδιαξαι ες τα προγεγραμμενα οσον κα χρεια η και φερειν ταν εξοδον δια των απολογων. ομογνωμονες του συνεδριου παντες.